Cuneiform Tablet BIN 4 224 (NBC 4017)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na be-el KÙ.BABBAR ša a-šur-be-el-ma-al-ki-im LUGAL-sú-en₆ a-mur-a-šur ì-lí-iš-tí-kál ù a-šur-be-el-ma-al-ki-ma um-ma i-dí-sú-en₆-ma 30 ma-na KÙ.BABBAR ku-nu-tí ḫa-bu-lá-ku-nu-tí ù 30 ma-na KÙ.BABBAR i-a-tí ḫa-bu-lam-ma ṭup-pu-šu ḫa-ar-ma-am ú-kà-al i-na a-wa-tí-ku-nu bu-lá-tí-šu ù KÙ.BABBAR ša a-tù-nu tù-kà-lá-ni ta-na-dí-a-ma KÙ.BABBAR a-na a-lim{ki} tù-šé-ba-lá-ma ší-a-ma-tum e-li-a-nim-ma KÙ.BABBAR-áp-ku-nu tù-uš-ta-ba-a-ma ší-tám a-na-ku a-lá-qé 11 ma-na KÙ.BABBAR ku-nu-ki-a na-áš-a-ku-nu-tí ù a-tù-nu bu-lá-tí-šu ša tù-kà-lá-ni ta-e-ra-ma iš-té-ni-iš KÙ.BABBAR ku-un-kà-ma ana LUGAL-sú-en₆ ù ša ki-ma ku-nu-tí šé-bi₄-lá-ma KI ša ki-ma ku-nu-tí a-šur-be-el-ma-al-ki-im li-zi-iz-ma ší-ma-am ša ba-lá-ṭí-šu li-iš-ú-mu-ma lu-qú-tum le-li-a-ma a-na KÙ.BABBAR li-tur₄-ma KÙ.BABBAR-áp-ku-nu šu-ta-bi₄-a-ma ší-tám a-na-ku lá-al-qé a-dí a-tù-nu tù-uš-ta-ba-a-ni a-na-ku lá a-lá-qé šu-ma KÙ.BABBAR a-ni-am ù bu-lá-tí-šu ša a-tù-nu tù-kà-lá-ni lá ta-kà-na-kà-ma a-na a-lim{ki} lá tù-šé-ba-lá a-na ba-a-ba-at KÙ.BABBAR-pì-ni ù i-a-tí zu-za-nim